CELEX: 32010D0318
Language: lt
Date: 1276041600000
Title: 2010/318/: 2010 m. birželio 9 d. Komisijos sprendimas dėl lengvatas gaunančių šalių, kurioms nuo 2010 m. liepos 1 d. iki 2011 m. gruodžio 31 d. galima taikyti specialią tvaraus vystymosi ir gero valdymo skatinamąją priemonę, kaip nustatyta Tarybos reglamente (EB) Nr. 732/2008 (pranešta dokumentu Nr. C(2010) 3639)

10.6.2010   
            
            
               LT
            
            
               Europos Sąjungos oficialusis leidinys
            
            
               L 142/10
            
         KOMISIJOS SPRENDIMAS
   2010 m. birželio 9 d.
   dėl lengvatas gaunančių šalių, kurioms nuo 2010 m. liepos 1 d. iki 2011 m. gruodžio 31 d. galima taikyti specialią tvaraus vystymosi ir gero valdymo skatinamąją priemonę, kaip nustatyta Tarybos reglamente (EB) Nr. 732/2008
   (pranešta dokumentu Nr. C(2010) 3639)
   (2010/318/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., iš dalies keičiantį reglamentus (EB) Nr. 552/97, (EB) Nr. 1933/2006 ir Komisijos reglamentus (EB) Nr. 1100/2006 ir (EB) Nr. 964/2007 (1), ypač į jo 10 straipsnio 2 dalį,
   kadangi:
   
               (1)
            
            
               Reglamente (EB) Nr. 732/2008 nustatytas specialios tvaraus vystymosi ir gero valdymo skatinamosios priemonės taikymas besivystančioms šalims, kurios atitinka to reglamento 8 ir 9 straipsniuose nustatytus reikalavimus.
            
         
               (2)
            
            
               Kiekviena besivystanti šalis, pageidaujanti nuo 2010 m. liepos 1 d. pasinaudoti specialia skatinamąja priemone, iki 2010 m. balandžio 30 d. turėjo pateikti prašymą kartu su išsamia informacija apie atitinkamų konvencijų ratifikavimą, teisės aktus ir priemones, kuriomis siekiama veiksmingai įgyvendinti konvencijų nuostatas ir vykdyti įsipareigojimą neprieštarauti stebėsenos ir peržiūros metodui, kuris numatytas atitinkamose konvencijose ir susijusiuose dokumentuose, ir visiškai jo laikytis. Be to, kad prašymas būtų patenkintas, prašančioji šalis turi būti laikoma pažeidžiama šalimi, kaip apibrėžta Reglamento (EB) Nr. 732/2008 8 straipsnio 2 dalyje.
            
         
               (3)
            
            
               Iki 2010 m. balandžio 30 d. Komisija gavo Panamos Respublikos (toliau – Panama) prašymą nuo 2010 m. liepos 1 d. taikyti specialią tvaraus vystymosi ir gero valdymo skatinamąją priemonę.
            
         
               (4)
            
            
               Prašymas buvo išnagrinėtas pagal Reglamento (EB) Nr. 732/2008 10 straipsnio 1 dalies nuostatas.
            
         
               (5)
            
            
               Išnagrinėjus nustatyta, kad Panama atitinka visus Reglamento (EB) Nr. 732/2008 8 ir 9 straipsniuose nustatytus būtinus reikalavimus. Todėl nuo 2010 m. liepos 1 d. iki 2011 m. gruodžio 31 d. Panamai turėtų būti taikoma speciali skatinamoji priemonė.
            
         
               (6)
            
            
               Pagal Reglamento (EB) Nr. 732/2008 10 straipsnio 3 dalį Panamai turi būti pranešama apie šį sprendimą.
            
         
               (7)
            
            
               Šiame sprendime nustatytos priemonės atitinka Bendrųjų tarifų lengvatų komiteto nuomonę.
            
         
               (8)
            
            
               Šis sprendimas neturi įtakos visų 2008 m. gruodžio 9 d. Komisijos sprendime 2008/938/EB dėl lengvatas gaunančių šalių, kurioms galima taikyti specialią tvaraus vystymosi ir gero valdymo skatinamąją priemonę, numatytą Tarybos reglamente (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., sąrašo (2) išvardytų šalių, kurioms taikoma priemonė, lengvatų gavėjo statusui,
            
         PRIĖMĖ ŠĮ SPRENDIMĄ:
   1 straipsnis
   Nuo 2010 m. liepos 1 d. iki 2011 m. gruodžio 31 d. Panamos Respublikai taikoma Reglamente (EB) Nr. 732/2008 nustatyta speciali tvaraus vystymosi ir gero valdymo skatinamoji priemonė.
   2 straipsnis
   Šis sprendimas skirtas Panamos Respublikai.
   
      Priimta Briuselyje 2010 m. birželio 9 d.
      
         
            Komisijos vardu
         
         Karel DE GUCHT
         
            Komisijos narys
         
      
   
   
      (1)  OL L 211, 2008 8 6, p. 1.
   
      (2)  OL L 334, 2008 12 12, p. 90.